**ODBOR ZA PRAĆENJE, PRIMJENU I TUMAČENJE GRANSKOG KOLEKTIVNOG UGOVORA**

**ZA OBLAST UPRAVE I PRAVOSUĐA**

**Djel.br.18/23**

**Podgorica, dana 26.04.2023. godine**

**TUMAČENJA**

 **ČLANA 15 GRANSKOG KOLEKTIVNOG UGOVORA ZA OBLAST UPRAVE I PRAVOSUĐA CRNE GORE (JUBILARNE NAGRADE)**

1. Pravo na jubilarnu nagradu zaposleni ostvaruje podnošenjem zahtjeva za utvrđivanje prava na isplatu jubilarne nagrade.
2. Zaposleni nije dužan uz zahtjev za ostvarivanje prava na isplatu jubilarne nagrade podnijeti rješenje o zasnivanju radnog odnosa jer se neophodne činjenice (neprekidni rad kod jednog poslodavca i godine rada) utvrđuje na osnovu službenih evidencija poslodavca.
3. U odnosu na pitanje da li se isplata jubilarne nagrade vrši samo u godini kada se navršava jubilej ili se isplata može vršiti u postjubilarnoj godini, kao i u odnosu na pitanje u kom roku se vrši isplata jubilarne nagrade, ukazujemo sljedeće: Utvrđivanje prava na isplatu jubilarne nagrade vrši se isključivo u godini jubileja dok se isplata jubilarne nagrade vrši u roku koji je određen rješenjem o utvrđivanju prava na isplatu jubilarne nagrade.
4. Zaposleni koji je prije stupanja na snagu Granskog kolektivnog ugovora za oblast uprave i pravosuđa ("Službeni list Crne Gore", br. 18/23) ostvario neki od jubileja neprekidnog rada kod jednog poslodavca ( npr.2022. godine ili ranije), a ista jubilarna nagrada mu nije isplaćena, nema pravo na utvrđivanje prava na isplatu jubilarne nagrade za navedeni jubilej po osnovu novog Granskog kolektivnog ugovora za oblast uprave i pravosuđa. Ovo iz razloga jer je jubilej neprekidnog rada kod jednog poslodavca zavisno od finansijskih sredstava mogao ostvariti u 2022. godini ili ranije, te samim tim raniji Granski kolektivni ugovor za oblast uprave i pravosuđa nije obavezivao poslodavca na utvrđivanje navedenog prava i isplatu jubilarne nagrade. Uz to, Odbor još jednom ukazuje da se utvrđivanje prava na isplatu jubilarne nagrade vrši isključivo u godini jubileja.

 **PREDSJEDNIK ODBORA**

 **Saša Šimun**